Botevgrad.com :: Новият браузър на Apple най-бърз в тестове (Новини, Интересно)
Новият браузър на Apple най-бърз в тестове
Браузърът Safari 4 се оказа най-бърз в проведените тестове на CNET. В частност, новият продукт на Apple се справя най-добре с обработката на JavaScript.
Версията за Windows на Safari 4 е изпълнила набора от тестове SunSpider за 910 милисекунди, докато на Minefield 3.2a1 (Firefox 3.2) същата задача е отнела 1136 милисекунди, на Google Chrome - 1177 милисекунди, а на Firefox 3 - 3250 милисекунди.
Най-слаби резултати в теста са постигнали Internet Explorer 7 и 8, съответно - 39026 и 5839 милисекунди. Тестовете потвърждават твърденията на Apple за скоростните характеристик на нейния нов браузър.
Още по-голямо е предимството на Safari 4 за MacOS X. Епълският браузър е изпълнил теста близо четири пъти по-бързо от Firefox 3 и седем пъти и половина по-бързо от Opera 9.6.
Единствено Minefield 3.2a1 е съпоставим по бързодействие със Safari 4 за Mac OS X, изпълнявайки теста за 969 милисекунди срещу 967 за Apple.
Safari 4 предлага и редица нововъведения, които улесняват и ускоряват сърфирането.
Бета версия на браузъра е достъпна за сваляне безплатно от сайта на Apple. Засега компанията не е обявила кога ще пусне финалният продукт.
Браузър Apple бърз тестове продукт версия Safari
Дата: 27.02.2009, 20:29
Mozilla обяви готовност за премиерата на Firefox 3 21.03.2008, 14:15
Излизат две нови версии на Firefox 18.04.2009, 11:18